b'\n_START_ARTICLE_\nPandeiro\n_START_PARAGRAPH_\nPandeiro on pienehk\xc3\xb6 tamburiinin n\xc3\xa4k\xc3\xb6inen k\xc3\xa4sirumpu._NEWLINE_Kaksi seikkaa kuitenkin erottaa tamburiinia ja pandeiroa toisistaan. Pandeiron kalvoa voidaan viritt\xc3\xa4\xc3\xa4, jolloin soittaja voi muuttaa \xc3\xa4\xc3\xa4nt\xc3\xa4 korkeaksi tai matalaksi mielens\xc3\xa4 mukaan. Toinen ero on metallisten helistimien \xc3\xa4\xc3\xa4ni. Pandeiron helistimien \xc3\xa4\xc3\xa4ni on kuivempaa v\xc3\xa4hemm\xc3\xa4n soivaa kuin tamburiinissa. T\xc3\xa4m\xc3\xa4 antaa tarkkuutta soittoon monimutkaisissa rytmeiss\xc3\xa4._NEWLINE_Pandeiroa soitetaan pit\xc3\xa4m\xc3\xa4ll\xc3\xa4 soitinta toisessa k\xc3\xa4dess\xc3\xa4 ja ly\xc3\xb6m\xc3\xa4ll\xc3\xa4 vapaalla k\xc3\xa4dell\xc3\xa4 kalvoa. Soittamisessa varioidaan usein ly\xc3\xb6m\xc3\xa4ll\xc3\xa4 kalvoa k\xc3\xa4den eri osilla, kuten peukalolla, sormenp\xc3\xa4ill\xc3\xa4, koko k\xc3\xa4mmenell\xc3\xa4 tai k\xc3\xa4mmensyrj\xc3\xa4ll\xc3\xa4._NEWLINE_Pandeirolla voidaan tehd\xc3\xa4 \xc3\xa4\xc3\xa4nt\xc3\xa4 my\xc3\xb6s heiluttamalla soitinta (jolloin helistimet soivat) tai juoksuttamalla sormea pitkin kalvon pintaa, jolloin saadaan nopea t\xc3\xa4rin\xc3\xa4m\xc3\xa4inen \xc3\xa4\xc3\xa4ni aikaiseksi. Pandeiroa k\xc3\xa4ytet\xc3\xa4\xc3\xa4n useissa brasilialaisissa musiikeissa, kuten sambassa, chorossa tai capoeirassa._NEWLINE_Tunnettuja pandeiron soittajia ovat esimerkiksi Airto Moreira, Marcos Suzano ja Carlinhos Pandeiro de Ouro.'